Source: http://www.vendegkonyv.eu/vk/vendegkonyv.php?v=1301157260&name=ELADo_CeGEK-Ingyenes_tanacsada
Timestamp: 2019-04-25 20:00:09
Document Index: 20073716

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'Bíróság ']

ELADÓ CÉGEK-Ingyenes tanácsadás! - ViBo ingyenes vendégkönyv, üzenőfal - Free guestbook
ELADÓ CÉGEK-Ingyenes tanácsadás!
cegeladas-aprohirdetes.com
Huber János - mail - 2018.10.09, 20:54
Van egy 2002 óta jól működő, nyereséges szállitmányozási Kft.-ténk, amit egészségi okok miatt szeretnénk eladni. Meghirdetnénk, de nem tudjuk, mennyit kérhetünk érte. A cégünk neve Trans-Service-Sped SZállitmányozási Kft. Mi az a reális összeg, ami kérhető érte?
Csak speditőrök vagyunk, nincs saját gépparkunk.
Előre is köszönjük mielőbbi válaszukat.
Tiszteltttel: Huber János és HUber Jánosné
Tisztelt Huber János, és Huber Jánosné!
Sajnos, a cég értékét nem tudom megállapítani, mivel a pénzügyi mutatókat nem ismerem. Talán a könyvelőjük tudná jobban meghatározni a cég értékét.
Azt javaslom, hogy hirdessék meg a céget úgy, hogy a vételárat megállapodás tárgyává teszik, és aki többet kínál, azzal szerződnek.
Általában a kereslet-kínálat dönti el az értéket, valamint az, hogy mennyire pályázatképes, illetve hitelképes a cég.
Hirdetni tudnak a www.cegeladas-aprohirdetes.com oldalon.
Kardos Győző - mail - 2016.11.28, 10:45
1996 óta működő kft.-ben feleségemmel együtt többségi tulajdonosok vagyunk.Hogyan kerül-
hetne törvényesen magántulajdonunkba a kft. ingatlana(telek+garázs) ,melyet az üzletrészünk
tulajdonostársakra történő átruházásával szeretnénk megoldani.
Tisztelt Kardos Győző!
A Kft. tulajdonát képező ingatlant (telek-garázs), amennyiben nem apport tárgy, abban az esetben eladhatja a Társaság Önöknek, mint magánszemélyeknek, és ÁFÁ-s számlát bocsát ki.
Amennyiben apport tárgy, akkor aki apportként bevitte a cégbe, apport cserével kiveheti, de hasonló értékű apport tárgyat kell helyette felajánlani a Társaságnak, v. készpénzzel pótolni kell, különben törzstőke csökkentésre kerülne sor. A törzstőke 3 MFt alá nem csökkenhet!
Ha Önök az üzletrészüket átruházzák a többi tulajdonostársa, akkor megszűnik a cégben a tagsági jogviszonyuk. Amennyiben Önök vitték be az apport tárgyakat, akkor kivehetik, de a Társaságnak készpénzben, vagy másik apport tárggyal fel kell tölteni a törzstőkét.
- 2016.08.06, 20:03
Zsolt - mail - 2013.02.28, 16:56
Tisztelt dr. PÁmer Zsuzsanna.
Segítségét szeretném kérni,mivel nem értem mit takar a következő: veszteséges Kft., 4 M Ft tagi kölcsönnel. Kft vásárlásán gondolkozom,de igazából nem vagyok tisztában ezekben a dolgokban. Kérdésem lényege,hogy a tagi kölcsönt az átvétel után kinek kell törleszteni,vagy ezt az egészet miként is kell értelmezni? Köszönöm.
A tagi kölcsön azt jelenti, hogy a cégnek több kiadása volt, mint amennyi bevétele, ezért a hiányzó összeget a cég tulajdonosai betették a cégbe, azaz saját pénzforrásból fizették ki a kiadásokat. Ezt a tényt a könyvelő tagi kölcsön címén tudja lekönyvelni.
Amennyiben a cég nyereséget fog termelni, akkor a tagi kölcsönt a tulajdonosok adómentesen ki tudják venni a cégből, hiszen a cég kiadásait az adózott jövedelmükből fizették ki.
Remélem érthetően írtam le, azonban javaslom, hogy könyvelővel is beszélje meg ezt a kérdést!
Kiss Lászlóné - mail - 2013.01.29, 16:03
"A társasági szerződés módosításával, minden járulékos költség nélkül, szinte egyik pillanatról a másikra megszabadulhat a vállalkozásától."
Hogyan? Ez érdekel, amennyiben lehetséges, akár személyesen is felkeresném Önöket!
Kiss Lászlóné Kft.ügyvezető
06307194668
Kedves Kiss Lászlóné!
Egyszerűen! Meghirdeti a tehermentes cégét azzal, hogy ügyvédi díj ellenében átadó. Ebben az esetben Önnek csak a módosító okiratokat kell aláírni és már nincs is cége.
Csak tehermentes cégek esetében van erre lehetőség!
Adrien - 2013.01.26, 13:43
Nagyon köszönöm!! válaszát, sejtésem volt. üdvözlettel Adrien.
Adrien - 2013.01.25, 18:17
BT beltagként 13 hónap után szereztem tudomást akaratomon kívül. hogy 2012 ben
rokkantsági átminősítésem miatt járulékköteles vagyok.Nincs munkavégzés, MI vár rám.A könyvelő nem hibás? amiért most szólt?? Köszönettel.:
A könyvelő előbb is szólhatott volna Önnek!
Amennyiben szerződés alapján könyvelik a cégét, abban az esetben a könyvelő felelősségre vonható, kivéve, ha bizonyítani tudja, hogy szólt Önnek időben, csak ezt Ön nem vette tudomásul.
Valószínűleg sok tartozás halmozódott fel, még az is elképzelhető, hogy már végrehajtást jegyeztek be a cégére.
Ön sem mentesülhet a felelősség alól, hiszen érdeklődhetett volna, hogy Önre milyen hatással vannak a sajtó által is közzétett változások.
NagyAnita - 2013.01.12, 17:19
A társasági szerződés módosítása hogyan jöhet létre, ha a kültagok semmilyen formában
nem érhetők el? lakóhelyen sem.
A Társasági Szerződés módosításához valamennyi tag jelenlétére szükség van!
Mivel a kültagok nem érhetők el, így a szerződés sem módosítható!
Tájékoztatom, hogy a társaságban fennálló tagsági jogviszony kizárással megszüntethető.
A kültagok legutóbbi ismert, illetve a Cégbírósághoz bejelentett lakcímére küldjék ki, ajánlott levélben, a tagsági jogviszony kizárással történő megszüntetéséről szóló értesítéseket.
Amennyiben a második alkalommal megküldött ajánlott levelet sem veszik át a kültagok, akkor a leveleket kézbesítettnek kell tekinteni.
A fenti kétszeri eredménytelen kézbesítéssel kiküldött kizárásról szóló leveleket mellékelni kell a Cégbíróság felé azzal, hogy törölje a kültagokat a cégnyilvántartásból.
Célszerű ügyvéd közreműködését igénybe venni, aki a cégnyomtatványon törli a kültagokat és azt a kizárásról szóló értesítésekkel együtt benyújtja az illetékes Cégbírósághoz.
Miután törölték a kültagokat, új kültagot kell bevinni a cégbe, hogy tovább tudjon működni.
bardonné - 2013.01.11, 22:34
Tisztet Ügyvédnő!
Megköszönöm válaszát, ( tagi hiteles)
Már fönt van a hirdetésem,csak hétvégén nem tudom az ellenértéket utalni.
Köszönettel.: B né
Solymosi Attila - mail - 2013.01.11, 18:41
Cégünknél ügyvezetőváltás történt. Kérem, tájékoztasson, leköszönő ügyvezetőként milyen kötelezettségeim vannak az anyagok átadását illetően (határidő, átadólista, átadás módja etc.)?!
Esetleg várom tanácsait az átadással kapcsolatban.
Köszönöm: Solymosi Attila
Tisztelt Solymosi Attila!
Ügyvezető váltás esetén a könyvelőjével beszélje meg, hogy mi a teendő!
Én jogi ügyekben adok tanácsot, de abban nem, hogy milyen papírokat és milyen lista alapján kell átadni!
Ésszerű lenne, ha mindent átadna, hiszen az új ügyvezető csak így tudja tovább vinni az ügyeket.
Hajdú Péter - mail - 2013.01.11, 14:12
Kétszemélyes családi Kft-nk 1997 óta veszteségmentesen működik. Elsősorban ingatlanforgalmazással és hiteltanácsadással foglalkoztunk.
Jelenleg több a kiadásunk, mint a bevételünk, tartozunk a tavalyi iparüzési adóval is.
Kérem, írja meg eladható-e a cégünk (Bercomp Kft cégj.sz.:13-09-087414)
Köszönettel: Hajdú Péter
Tisztelt Hajdú Úr!
Január 09.-én ugyanezt megkérdezte tőlem és én válaszoltam Önnek!
bardonné - mail - 2013.01.11, 12:37
Eladnám BT-met tagi hitellel, más tartozás nincs. :)
El tudja adni a céget tagi hitellel együtt. Az új tulajdonos, amennyiben majd nyereséges tevékenységet folytat, akkor ki fogja tudni vezetni a tagi kölcsönt a könyvelésből.
Javaslom, hogy hirdesse meg a cégét a lenti linken keresztül és írja bele a hirdetésébe a tagi kölcsön összegét. A napokban keresett telefonon egy ügyfél, aki tagi hitellel rendelkező céget keresett, ez azt jelzi, hogy van érdeklődés az ilyen adottságú cégek iránt.
http://www.cegeladas-aprohirdetes.com/elado_cegek_eladohirdetes.htm
Az értékesítéshez sok sikert kívánok!
Almási Imre - mail - 2013.01.10, 18:49
Csak azt szeretném megkérdezni hogy, most szeretnék átvenni egy kft-t és ez a kft most vett fel a banktól hitelt és hogy én ezt át tudom-e úgy venni hogy közben én bár listán vagyok de a hitel maradjon a cégen? Válaszát előre is köszönöm.
Tisztelettel: Almási Imre
Tisztelt Almási Imre!
A hitellel terhelt Kft. átvételéhez a Bank hozzájárulására is szükség lesz. Nem hiszem, hogy a Bank a hozzájárulását fogja adni, mivel Ön a bárlistán szerepel.
A Bank hozzájárulása nélkül a Cégbíróság nem fogja bejegyezni az új tulajdonost a cégnyilvántartásba.
Nincs értelme egy ilyen céget átvenni és nem is fog sikerülni!
Javaslom, hogy keressen egy tehermentes céget!
Hajdú Péter - mail - 2013.01.09, 17:06
Tisztelt Hajdú Péter!
Tartozással terhelt céget nem lehet eladni!
Lehetőségei az alábbiak:
1./ Kifizeti a tartozását és a tehermentes céget eladja.
2./ Keres olyan vevőt, aki kifizeti a tartozást, majd a tehermentes céget átveszi Öntől. Ennek a megoldásnak azonban nem sok realitása van, sajnos.
3./ A tartósan fizetésképtelen cégével szemben az ügyvezető felszámolási eljárást kezdeményez. Ez a kötelessége, ha nem tudja kifizetni a tartozását. Amennyiben nincs a cégnek vagyona, akkor a végrehajtás eredménytelen lesz és a végén a céget megszüntetik. Amennyiben van a cégnek vagyona, abból a hitelező ki fogja elégíteni a követelését. Ebben az esetben célszerű, ha Ön értékesíti a vagyontárgyait és kifizeti a tartozását.
A fentieken kívül természetesen megpróbálhat új, nyereséges tevékenységet folytatni és a tartozására részletfizetési kedvezményt kérni. Ebben az esetben meg tudná menteni a céget és a családjának is jövedelmet tudna biztosítani. Ezt a lehetőséget is érdemes megfontolni!
Indrik László - mail - 2012.12.12, 20:22
Érdeklődöm tulajdonos és ügyvezető váltásnál a volt ügyvezetőnek lehet bármi kötelezettsége visszamenőleg?
Igen, az ügyvezető felelőssége a korábbi tevékenységéért 5 évig fennáll!
Az új ügyvezető csak a megválasztásának az időpontjától felel.
György - 2012.12.01, 14:44
Családi vállalkozásban van egy Bt-nk, feleségem a beltag én a kültag. Én dolgoztam, ha volt munka.
Évek óta alig volt, de annak a reményében, hogy beindul a gazdaság, fizettük a járulékokat nyugdíjból és fizetéséből. / feleségem nyugdíjas és dolgozik/. A volt könyvelőnk számlákat számolt el, fizetést írt ki papíron, miközben bevételünk nem volt.
2 éve meg akartuk szűntetni a céget, kiderült, hogy tagi hitel halmozódott fel.
Könyvelőt váltottunk, ügyvédi nyilatkozatot írtunk, hogy lemondunk a cégnek felénk eső tartozásáról 2011 májusában.
Hogyan tudnánk megszüntetni a vállalkozást?
Válaszát megköszönve, tisztelettel: György
Nagyon egyszerű a helyzet, meg kell hirdetni a céget és át kell adni átírási díj ellenében!
Ez azt jelenti, hogy a vevő viseli az összes költséget, Önnek és a feleségének csak a módosító okiratokat kell majd aláírni és egyik napról a másikra megszabadulhatnak a cégüktől.
A felhalmozott tagi kölcsön nem probléma az átadás esetén, hiszen a vevő adómentesen ki tudja majd venni, amennyiben nyereséget fog termelni.
Javaslom, hogy adja fel hirdetését a honlapomon és jelölje meg a felhalmozódott tagi kölcsön összegét is, hiszen ez nagyon jól jöhet egy nyereséges cég számára!
A hirdetést az alábbi linken keresztül tudja feladni:
nagy adrien - mail - 2012.10.12, 11:06
Nagyon köszönöm válaszát, tanácsát!
Üdv.: Nagy Adrien
nagy adrien - mail - 2012.10.11, 02:11
Egyszemélyes kereskedelmi kft.-mnek adótartozása van, mivel nincs bevételem nem tudom fizetni a nav felé a járulékomat. Sem bevétel sem kiadás nincs viszont a tartozás növekszik. A cég jegyzett tőkéje 500ezer ft.Szeretném megkérdezni, ha csődeljárást indítok milyen apeh intézkedésekre számíthatok? A cég székhelye a saját tulajdonú házam (melynek édesanyám haszonélvezője) elveheti e az apeh? Mi lesz a megmaradt áruval? Lefoglalják a tartozás fejében? A lefoglalás hogyan működik?
Elnézést a sok kérdésért?
Amennyiben a cég tartósan fizetésképtelen, akkor az ügyvezető kötelessége, hogy felszámolási eljárást kezdeményezzen a cégével szemben.
Az eljárás során meg fogják kísérelni a tartozás behajtását. Tulajdonosként 500.000.-Ft erejéig felel, azonban, ha az ügyvezetői tisztséget megbízási jogviszonyban látta el, akkor a Ptk. szerint az ügyvezető teljes vagyonával felel.
Az árukészletét lefoglalják és értékesítik. Amennyiben a befolyt összeg nem fedezi a tartozását, akkor a családi házára jelzálogjogot vezetnek. Haszonélvezeti joggal terhelten is el lehet adni egy ingatlant és ha elég olcsó, akkor még vevő is lesz rá. Az azonban biztos, hogy a haszonélvezőt nem teheti ki az utcára az új tulajdonos, de "megmérgezheti" a mindennapjait.
Sajnos, egy cég alapítása felelősséggel jár és nem szabad megvárni, amíg a tartozás olyan méreteket ölt, amely már kifizethetetlen.
Amennyiben lehetősége van rá, inkább fizesse ki a tartozását és azután szüntesse meg a cégét!
Kiss Péter - mail - 2012.09.26, 14:54
Érdeklődni szeretnék hogy 8 hónapja működő cég (Kft.) forgalmat, bevételt, eladást semmit nem bonyolított. Viszont az okmányirodánál P-.r.e.n.d.s.z.á.m.o.t (próba) váltott ki a cégre több darabot és ebből kifolyólag több százezer forintos súlyadót nem fizetett be. Az adó behajtása milyen módon történik. Ha a jegyzett tőke 500.000 forint és ezt jóval meghaladja az adótartozás? Nincs a cégbe bevitt több vagyon. A cég tulajdonosa, vezetője ingatlanát, saját tulajdonú ingoságát elárverezhetik?
Tisztelt Kiss Úr!
A Kft. (Korlátolt Felelősségű Társaság) elsősorban saját vagyonával felel a tartozásaiért.
A tulajdonosok saját vagyonukkal nem felelnek.
Amennyiben az ügyvezető munkaviszonyban látja el tisztségét, akkor a Munka Törvénykönyve szabályai szerint felel, tehát a munkabére bizonyos százalékáig.
Abban az esetben, ha az ügyvezető megbízási jogviszonyban látja el tisztségét, akkor a Ptk. szabályai szerint teljes vagyonával felel. Ha nincs vagyona, akkor nyilván nincs mit behajtani.
Ha a cég fizetésképtelen, akkor az ügyvezető kötelessége, hogy felszámolási eljárást kezdeményezzen a cégével szemben és a jogerős befejezést követő 5 évig nem lehet vezető tisztségviselő.
ÁKos György - mail - 2012.09.15, 00:45
Köszönöm szépen a válaszait!
ÁKos György - mail - 2012.09.13, 22:07
Néhány rövid általános kérdés:
1) magánszemély által nyújtott tagi kölcsönről rengeteg helyen rengeteget lehet olvasni. Miben különbözik, ha a egy cégnek cégek is a tulajdonosai és azok adnak kölcsön. A kölcsönt nyújtónál ez hogyan kerül könyvelésre, a tagi kölcsön visszafizetésnek van-e adóterhe..stb.
2) Ha akár magánszemély, akár cég nyújt kölcsönt és ezek a szereplők később eladják a céget, lehet e úgy az eladásban megegyezni, h. ha a cégnek "jól megy" akkor a vételtől, annak árától fgtlül, azon felül visszakapják a kölcsönt. Azt a cégnek egyébként el kell határolni?
3) Ha az előző pont nem áll, akkor pl. az új magántulajdonos kiveheti a tagi kölcsönt? persze ő leadózza. Ennek pontos terhei?
Tisztelt Ákos Úr!
Ön nem jogi, hanem pénzügyi kérdéseket tett fel, amelyekre elsősorban a könyvelője tud választ adni!
Én az alábbiakról tájékoztatom:
1./ Nincs különbség, ha cég, vagy magánszemély nyújt tagi kölcsönt, de a könyvelés módját nem ismerem. Nyilván a cég csak az adózott eredményéből fizetheti be a tagi kölcsönt.
Ha lesz a cégnek bevétele, akkor a tagi kölcsön adómentesen visszafizethető, hiszen a tagi kölcsönt, mind a cég, mind a magánszemély tulajdonos az adózott bevételéből fizeti.
2./ - 3./ A cég eladása esetén a tagi kölcsön összegéhez igazíthatja a vételárat, csak kérdés, hogy ezen az áron talál-e vevőt.
Nyilván, aki megvásárolja a céget és nyereséget termel, akkor adómentesen kiveheti a tagi kölcsön összegét.
Én azt tapasztaltam, aki veszteséges céget vásárol, nem igazán akar ezért fizetni, inkább csak növeli az értékesítés esélyét a tagi kölcsön megléte, de nem hiszem, hogy ezt a vevő ki fogja fizetni.
Egy folyamatos veszteséget termelő cég fenntartása sokba kerül, ezért a gyors értékesítéssel megszabadulhat a tovább költségeitől és már ez is nagy eredmény.
peter zsolt - mail - 2012.09.05, 04:27
T.ügyvédnő.
Azt szeretném megtudni,h. van e akadálya 6hónapóta müködő ktf eladásának,ha a kockerd nevü adatlap késői beadása miatt a nav mgszüntette az adószámot.
köszönettel:Péter Zsolt
Sajnos, nincs arra lehetőség, hogy adószám nélkül eladja a cégét, hiszen köztudott, hogy adószám nélkül nem működhet!
Javaslom, hogy a könyvelője segítségével szerezze vissza az adószámot, ezután már eladható lesz a céget.
budai sándor - mail - 2012.08.31, 23:46
"A társasági szerződés módosításával, minden járulékos költség nélkül, szinte egyik pillanatról a másikra megszabadulhat a vállalkozásától."Idézet az Önök kezdőoldaláról. Örülnék ha egy kicsit bővebben kifejtenék ezt a mondatot.Mit kell módosítani és mennyibe kerül. Családi okokból rövid idő alatt kellene megszabadulnunk a bt-nktől. Egy kül- és egy beltagja van, tartozás egyelőre még nincs,de ami késik az nem múlik.
Tisztelt Budai Úr!
Amennyiben eladja cégét, abban az esetben a vevő igényének megfelelően módosításra kerül a Társasági Szerződés és a mellékletekkel együtt az aláírást követően már az új tulajdonos fogja működtetni tovább.
Az Ön felelőssége csak az átadás napjáig terjed, azonban 5 évig felel az esetleges tartozásokért.
Hirdesse meg a céget a honlapomon:
Átírási díj ellenében adja el a céget, így a Társasági Szerződés módosítás ügyvédi költségét és az illetéket - közzétételi díjat a vevő viseli.
A fent leírtak alapján Ön a módosító dokumentumok aláírásának a napján minden járulékos költség nélkül "megszabadul" a cég további fenntartásának a költségeitől.
Az eladás során fontos, hogy a cég tehermentes legyen!
dr. Pámer Zsuzsanna ügyvéd!
László Kozma - mail - 2012.08.27, 00:40
2010 januártól működő kft adósság mentes 50% os tulajdonosa vagyok,és a nav-nak sikerült nem régiben egy nem apeh hiteles számítógépből adatokat kimásolni 2 évre visszamenőleg
ami alapján valószínűsíthetnek kb.30 m.ft árbevétel eltitkolást.Jelenleg az adatgyűjtésre vonatkozó ellenőrzést megállapítás nélkül lezárták,és újabb vizsgálat indításáról még nem érkezett értesítés.Ha most gyorsan eladom a céget egy külföldi személynek ,lehet e a későbbiekben nekem felelősségem?
Tisztelt Kozma Úr!
Hiába adja el a céget, az ügyvezető felelőssége 5 évig fennáll és az új tulajdonos/ügyvezető csak a vásárlást követő időszakért felel.
Egyébként a tulajdonosok felelőssége Kft. esetében korlátozott, a bevitt tőke erejéig terjed. Amennyiben nincs a cégnek sem ingó, sem ingatlan vagyona, akkor megállapítják ugyan az adótartozást, de nem tudják behajtani és végül felszámolják a céget.
Amennyiben bűncselekmény, pl. a sikkasztás alapos gyanúja merülne fel, azért nyilván az ügyvezető felel (a tulajdonosok akkor, ha írásban utasították az ügyvezetőt a bűncselekmény elkövetésére). Ilyen esetben is hiába adja el a céget, a bűncselekmény elkövetéséért nem a cég, hanem a természetes személy a felelős és az új tulajdonos felelőssége csak a vásárlás napjától áll fenn.
Javaslom, hogy olvassa el az alábbi bejegyzést, nagyon hasznos lehet Önnek (a honlapom Fórum témái között megtalálja, ha nem működik a vendégkönyvben a lenti link):
http://cegeladas-aprohirdetes.com/phpBB3/viewtopic.php?f=10&t=104
Sok pénzt kérnek azért, hogy külföldi hajléktalan részére átvegyék a cégét!
Tájékoztatom, hogy a tartozás átvállalásának érvényességéhez a NAV hozzájárulására is szükség van, tehát ne dőljön be olyan ajánlatnak, hogy "szabályosan" átvállalják a cég esetleges tartozásait, mert nem fognak NAV engedélyt beszerezni!
Ha van pénze, akkor ne szélhámosoknak ajándékozza el, inkább a NAV felé rendezze le az esetlegesen megállapításra kerülő tartozását (akár részletfizetést is kérhet majd) és folytassa a céges tevékenységét.
Pokorádi Zsuzsa - mail - 2012.08.14, 18:50
Van egy képzőművészeti tevékenységgel foglalkozó kft-n, amit még 1995-ben alapítottunk. Mindig nyereséges volt, az utolsó 2 év kivételével, akkor azonban - nemcsak a válság, hanem egy súlyos betegség miatt kieső tag miatt is - veszteségessé vált, jelentős tagi kölcsönnel tudott csak tovább működni. A cégnek kifele tartozása nincs, és rendelkezik egy kedvezményes bérleti joggal az önkormányzattól még 7 évre, egy kiállítóterem vonatkozásában. A munkát nem tudjuk mi magunk folytatni, el szeretnénk adni a céget. Kérdésem, hogy a cég értékének meghatározásakor valahogy figyelembe lehet-e venni a bérleti jogot (magán az ingatlanon mi saját magunk végeztünk el egy többmillió Ft-os felújítást, és nagyon szép). A tagi kölcsönnel lehet-e valamit kezdeni az értékesítési ár meghatározásánál, mert most nagyon jó lenne az a pénz a tagoknak, mivel a bevételekből reálisan már nem lehet visszaadni. Lát-e arra esélyt, hogy valaki keres egy ilyen céget művészeti tevékenységre galériázásra? Köszönettel: Pokorádi Zsuzsa A kiállítóterem
Nagyon nehéz lenne a céget a bérleti joggal együtt és művészeti tevékenység folytatásának kikötésével eladni! Természetesen meg lehet próbálni, de az átlagosnál valószínűleg több időre lesz szükség.
Amennyiben gyorsabban szeretnének pénzhez jutni, illetve megszabadulni a cég fenntartásával járó költségektől, akkor azt javaslom, hogy próbálják meg a bérleti jogot külön eladni/átadni, mely során a beruházásuk ellenértékét valószínűleg vissza tudják kapni.
A céget pedig profil megkötése nélkül gyorsabban el lehetne adni, hiszen hosszú ideig nyereséges volt. A hirdetésben meg kell adni a befizetett tagi kölcsön összegét, mivel ezt a vevő adómentesen kiveheti, amennyiben nyereséget fog termelni.
A vételár összegének meghatározása érdekében javaslom, hogy beszéljen a könyvelőjével, mivel ismeri a cég anyagi helyzetét és bizonyára tud Önnek ebben segíteni.
Horváth Zsuzsa - mail - 2012.07.06, 15:49
Tisztelt Ügyvédnő! A segítségét szeretném kérni, van egy 12 éve bejegyzett Bt-m 4 éve nem működik nincs bevételem van egy kis elmaradás amely nem apeh és nem tb. Ön szerint biztonságos úgymond eladni a céget? van aki tartozással ,,megvenné,, De Én fizetek ezért több százezret a cégnek akinek eladom. Számolgattam, hogy több lenne a mindenfelé befizetendő összeg mintha eladnám .Ön szerint ez biztonságos? Köszönettel: Horváth Zsuzsa
Nem biztonságos, ha eladja! Amennyiben van több százezer forint készpénze, akkor ebből csökkentse a tartozásait, a hátralékra pedig kérjen részletfizetési kedvezményt!
A tartozás átvállalása akkor jogszerű, ha ehhez a hitelező hozzájárul. Akik pénzt kérnek Öntől azért, hogy átvegyék a céget, azok nem fogják beszerezni a hitelező hozzájárulását, mivel hajléktalanok nevére fogják átíratni a céget, majd felhasználják valamilyen törvénytelen üzlet lebonyolítására és magára hagyják.
Tudnia kell, hogy a beltag felelőssége 5 évig fennáll a tartozásokért. Az új tulajdonos pedig, csak attól az időponttól felel, amikor átvette a céget. A szélhámosoknak ez egy jól jövedelmező üzlet, többszázezer forintot kicsalnak a hiszékeny emberekből és a végén a teljes vagyoni felelősséggel tartozó korábbi beltagon fogják majd behajtani a tartozását.
Ne hagyja félrevezetni magát és ne fizessen egy fillért se a cég átvételéért!!
juliska75 - 2012.07.03, 20:50
Köszönöm a válaszát. Az APEH hozzájárulása a tartozás átvállalásához milyen úton-módon kérhető, szerezhető meg? MIt kell tegyek én mint eladó ez ügyben? Nekem kell elindítsam az apeh felé, vagy esetleg elég ha szerződésben rögzítjük? TOvábbra is nagyon köszönöm segítségét. ÜDvözlettel
Természetesen a tartozás átvállaláshoz történő hozzájárulás beszerzését Önnek kell kezdeményezni, illetve az ügyben eljáró ügyvédnek!
Nyilván nem elegendő, ha szerződésben rögzítik, mivel ha nincs APEH hozzájárulás, akkor nincs mit rögzíteni a szerződésben. Az adóhatóság megvizsgálja azt a személyt, aki átvállalja a tartozást és csak akkor fog hozzájárulni, ha azonnal fizet valamekkora összeget, vagy fedezetet nyújt.
Nyilván egyszerűbb megoldás, ha a cég átvevője kifizeti a tartozást, persze, ha akad ilyen átvevő!
- mail - 2012.06.26, 11:59
Köszönöm korábbi válaszát. Ha úgy alakulna, hogy lenne valaki aki apeh tartozással együtt megvenné a Bt-t, mert esetleg közbeszerzésen szeretne indulni, és mégsem fizeti be a tartozást, akkor rajtam követelhetnek -e valamit, illetve lehet e valami problémám a későbbiekben belőle. Köszönettel várom válaszát. Tisztelettel
A tartozással együtt jogszerűen csak akkor veheti át valaki a céget, amennyiben az adós személyében történt változáshoz, azaz a tartozás átvállalásához az APEH hozzájárult! Ellenkező esetben érvénytelen a tartozást átvállaló okirat.
A probléma az, hogy Öntől pénzt kérnek a tartozással terhelt cég átvételéért, el is készítik a tartozás átvállaló nyilatkozatot, csak éppen nem kérik meg az adóhatóság hozzájárulását és a tartozást sem fizetik ki.
Ezeknél az ügyeknél általában hajléktalanok nevére írják át a céget, feltételezhetően valamilyen törvénytelen dologra felhasználják, majd a sorsára hagyják.
Ön pedig a Ptk. szerint 5 évig felel a cég tartozásáért!
Nyilván azt nem tudom megmondani, hogy Ön után megy-e majd az adóhatóság, vagy sem (esetleg csak évek múlva, amikor már nem számít rá és a tartozás összege az egekbe rúg), de azt javaslom, hogy egyetlen egy fillért se fizessen a szálhámosoknak!!
Amennyiben van készpénze, akkor próbálja meg a tartozásának az összegét csökkenteni és a kérje az adóhatóságtól a bírság és a kamat elengedését.
juliska75 - mail - 2012.06.14, 20:07
Van egy 2005. óta nem működő betéti társaságunk, közel 2 m ft. apeh tartozással, ami azért halmozódott fel, mert nem tudjuk a járulékokat és egyéb terheket fizetni, mert a férjem munkanélküli, bejelentett 8 órás állása nincs. Ördögi körben forgunk, bevétel nincs, építőipari bt. nem működik, de az adóterhek ettől függetlenül halmozódnak rá. Céget megszüntetni apeh tartozással nem tudjuk. Mit tudunk tenni? Köszönettel várom válaszát.
Mivel tartósan fizetésképtelen a cég, ezért a cégvezetőnek felszámolást kellene kezdeményezni a cégével szemben.
Egy másik megoldás!
A kültag írásban jelentse be az illetékes Cégbíróságnak, hogy a bejelentés napján megszünteti a tagsági jogviszonyát.
A Cégbíróság végzéssel törölni fogja a kültagot és tájékoztatja a céget, amennyiben 6 hónapon belül nem lép be új tag, akkor hivatalból törli.
A beltag nem várja meg a 6 hónapot, hanem ír a Cégbíróságnak, hogy nem kívánja tovább működtetni a céget, azonban a felhalmozódott adótartozást nem tudja kifizetni.
A Cégbíróság értesíteni fogja az adóhatóságot, akik megpróbálják majd behajtani a tartozást, vagy annak egy részét és a végén a Cégbíróság törli a céget.
Derdák Ferencné - mail - 2012.06.05, 07:46
T. Ügyvédnő! Nagyon köszönöm az eddigi segítségét.
Még lenne kérdésem,ha segítene. előre is köszönöm. A 2 kültag a 2 fiam.
anem szeretnék nekik anyagi gondot jelenteni. Náluk is ott a devíza hitel és 2 gyerek.
Ha én kiszálok akkor az adóság öket terhelné??????S a levél írás után kell még járulékot fizetni?
A hivatalból való megszüntetésnél mi történik?????
Valaki azt is ajánlotta,hogy a 2011 évi CXCI törvény 32 § alapján jelentsem be magym 4 órásnak 30000ft-al és akkor kevesebb a járulék! tessék mondani ez igaz???
bár nem tudom egy nem müködő cégnél lehet e ilyent tenni.mondjuk van munka pl.pályázatok írása,hvatalos ügyek intézése stb.
Nagyon várom a válaszát.
Tisztelettel Derdákné
Tisztelt Derbák Ferencné!
Én eredendően azt javasoltam, hogy először az adóhatóságtól kérjen részletfizetési kedvezményt és próbálja meg kifizetni a hátralékos járulék összegét.
Amennyiben még részletekben sem tudja kifizetni a tartozását, akkor felszámolást kellene kezdeményeznie a cégével szemben.
Mivel Ön a cég beltagja, ezért Ön teljes vagyonával felel a fennálló tartozásokért. A kültagok pedig csak a bevitt tőke erejéig felelnek, tehát az Ő felelősségük csak néhány ezer forint erejéig áll fenn.
Akár felszámolást fog kezdeményezni, akár a hivatalból történő törlést kéri, az Ön vagyontárgyaiból fogja majd az adóhatóság megpróbálni behajtani a tartozás összegét, akkor már a kamatokkal együtt.
Ezért ajánlottam, hogy első lépésként kérjen részletfizetési lehetőséget, mivel még valószínű, hogy kamatokat nem követel Öntől az adóhatóság.
Amikor a Cégbíróságtól kéri a cég hivatalból történő megszüntetését, akkor érdemes becsatolni a könyvelő által elkészített mérleget és nyilatkozni arról, hogy a hátralékos tartozására részletfizetési kedvezményt kért az adóhatóságtól. Ezzel elkerülheti, hogy a végrehajtó lefoglalja az ingó-, ingatlan vagyonát. Amennyiben nincs Önnek semmilyen vagyontárgya (személygépkocsi, számítógép, TV, lakás stb.), akkor természetesen nem tudják behajtani az összeget és végül megszüntetik a céget.
A céget minden esetben csak akkor fogja a Cégbíróság törölni, ha nem tudják Önön behajtani a tartozást, illetve, amikor kifizeti az utolsó részletet.
Az azonban nagyon fontos, hogy tovább ne növekedjen havonta a fizetendő összeg, ezt pedig tudomásom szerint el tudja érni, amennyiben a cég megszüntetését kéri. Ez egy új lehetőség 2012. márciusától, ezért nem ismerem a eljárás pontos menetét.
A 4 órás bejelentés ügyében nem tudok nyilatkozni, ez már nem az én szakterületem!
Javaslom, mindenképpen beszéljen a könyvelőjével és olyan megoldást válasszanak, amellyel az adóhatóság felé történő fizetési kötelezettsége megszűnik.
Erre javasoltam azt a megoldást, hogy a Cégbíróság felé írásban jelentse be a tagsági jogviszonyának a megszüntetését.
Ezt követően pedig a fiai, mint kültagok, írásban jelentség be a Cégbíróságnak, hogy nem kívánják tovább működtetni a céget.
Derdák Ferencné - www - mail - 2012.06.04, 07:59
T.Ügyvédnő! Kérem segítsen! 2011.februájában a ház felajánlott egy ház takarítást, mert tudták bajban vagyok r.nyugdíjasként devize lakáshitellel küzdök.Létre hoztam egy BT melynek én vagok a beltagja. sajnos még az évvége előtt "kiturtak "minket. Nme szüntettem meg a BT,mert szerettem vólna még dolgozni.
Az idén januártól a nyugdíjam ellátássá alakult így már sokkal többet kellene fizetnem , a könyvelő azt mondta utána néz a dolgoknak,mert miután van egy 4 órás munkám lehet hogy ez rám nem vonatkozik.
Most szolt hogy hát most már megkéne szüntetni a BT,mert rám is vonatkozik a havi 59000ft . Azt sem tudom a megszüntetésére hogy szedjem össze a pénzt/nem tudom mekkora összeg/ és még ott van a januártól esedékes nagy járulék is.
Kérem segítsen mit tegyek???
Kedves Derdák Ferencné!
Sajnálom, hogy ilyen nehéz helyzetbe került!
Sajnos, ki kell fizetni januártól a járulékokat. Javaslom, hogy kérjen részletfizetési kedvezményt az adóhatóságtól és minél előbb szüntesse meg a céget.
Mivel fizetésképtelen, ezért felszámolást kellene kezdeményeznie a saját cégével szemben.
Esetleg írjon a Cégbíróságnak, hogy szüntessék meg hivatalból a cégét, mivel nem tudja tovább működtetni.
A másik megoldás: Bt. esetén írhat a Cégbíróságnak, hogy megszünteti a cégben fennálló tagsági jogviszonyát. Ezután, ha 6 hónapig nem lép be új tag a társaságba, akkor a Bíróság hivatalból fogja megszüntetni a céget.
mező angéla - 2012.06.02, 09:19
Szeretném eladni 50% tulajdonrészemet a cégben, már 2 éve nem dolgozom a cégnél, hasznom nincs, üzlettársam nem működik közre, hogy igazán betekintést nyerjek a cégbe. 2010. nyereséges volt, persze a nyereséget nem fizette ki.2011 már veszteség lett. Én már a törzstőke megfizetéséért is eladnám, mert szeretnék megszabadulni ettől a gondtól.
Sajnos, nem könnyű az 50%-os tulajdoni hányadrészét eladni.
Javaslom, hogy ellenérték nélkül ajánlja fel üzlettársának az üzletrészét.
Nem hiszem, hogy bárki fizetni fog Önnek főleg, hogy veszteséges a cég.
Papp G. - mail - 2012.05.12, 13:01
Tisztelt dr. Pámer Zsuzsanna!
Az alábbi helyzet megoldásához kérem a segítségét, tanácsát.
Adott egy kft. két taggal (férj és feleség). A férj a többségi tulajdonos, ő van bejelentve a kft-ben, mint társas vállalkozó, aki egyben a vezető tisztségviselő is.
A cég évek óta nem működik, a próbálkozások ellenére nincsenek bevételei, de a tagot -mivel máshol nem talál állást, alkalmazotti munkát- kötelezően jelentik.
Sajnos ez miatt -csak ez miatt- tetemesre növekedett a cég tb tartozása.
A tb-n kívül csak a tagnak tartozik a cég, mert a tag egy ideig kölcsönt tett be a cégbe, hogy az fizetni tudja a járulékokat.
A kft-nek nincs vagyona, nincsenek tárgyi eszközei és pénze sincs.
Az alapításkor betett 3millió forintot felélték a működésük évei alatt.
Esély sincs a helyzet jobbra fordulására, a kilábalásra.
Rendes végelszámolással nem tudnak megszűnni, mert nincs lehetőségük a cég tb tartozásának előzetes rendezésére. S amíg a tag máshol nem talál állást, addig csak gyűlik a tartozás.
Milyen lehetőségeik vannak a vállalkozás megszüntetésére?
Veszélybe kerülhet-e a család (tagok) magán -ingatlan- vagyona?
Magánszemélyként, tulajdonosként, illetve vezető tisztségviselőként kell-e a tagnak bármilyen szankcióktól tartania?
Bízom benne, hogy sikerült mindent érthetően leírom és számíthatok segítő válaszára.
Tisztelettel, Papp G.
Tisztelt Papp G.!
Nagyon gyorsan cselekedni kell, sőt már sokkal korábban kellett volna!
A cég fizetésképtelen, ezért az ügyvezető kötelessége, hogy felszámolási eljárást kezdeményezzen a cégével szemben. Mivel nincs vagyona a cégnek, ezért az egyszerűsített eljárás lefolytatását követően a Cégbíróság el fogja rendelni a cég hivatalból történő törlését. Ebben az esetben az ügyvezető 5 évig nem lehet más társaságban vezető tisztségviselő.
A társaság tagjai a bevitt tőke erejéig felelnek a magán vagyonukkal, tehát összesen 3 MFt erejéig. Javaslom, hogy az eljárás megindítása előtt ajándékozzák el az ingatlant a családban (szülőnek, gyermeknek), ebben az esetben nincs ajándékozási illeték.
Amennyiben az ügyvezető társasági jogviszonyban látta el az ügyvezetői tisztséget, abban az esetben a Ptk. szabályai vonatkoznak rá, azaz a teljes vagyonával felel.
Herbent Zita - mail - 2012.04.23, 14:05
Ingatlan lízing után érdeklődöm, milyen lehetőségei vannak a vállalkozásoknak most erre.
Ingatlan lízingre a kis vállalkozásoknak is van lehetősége!
Az igényléshez az alábbiakra lesz szükség:
A megfelelő ingatlan kiválasztása
Vásárlási szándéknyilatkozat, ha van előleg, akkor azt letétbe kell helyezni
Hiteles, részletes tulajdoni lap (családi háznál térképvázlat is)
Hitelkérelem nyomtatványok
2 lezárt üzleti év mérlege
Közterhekről nullás igazolás (APEH, VPOP)
Társasági szerződés, cégkivonat, aláírási címpéldány
Kb. 20 % minimális önerő szükséges. Az én véleményem szerint bérelt telephely, iroda kiváltására érdemes igénybe venni, amikor a bérleti díj helyett a lízing díjat fogja majd fizetni.
Javaslom, csak akkor vegye igénybe ezt a lehetőséget, ha rendszeres bevétellel rendelkezik és a havi lízing díj kifizetése nem fog gondot okozni.
Egy esetleges felelőtlen döntés nemcsak a vállalkozását viheti csődbe, de az egzisztenciáját is elveszítheti.
Kovács Sándor - mail - 2012.04.18, 09:11
szép napot az a problémám van egy cégem ami semilyen tevékenységet nem csinál és van apech tartozásom amit nem tudok fizetni mert nincs állásom mit tehetek elvagyok keseredve de nagyon
Tisztelt Kovács Sándor!
Több megoldás van:
1./ Nyilván a legoptimálisabb megoldás az lenne, ha az adóhatóságtól részletfizetési kedvezményt kérne és megpróbálná visszafizetni a tartozását. Sajnos, nincs bevétele, ezért ez a megoldás jelen esetben nem valósítható meg.
2./ Mivel a cége fizetésképtelen és végrehajtható vagyona nincs, ezért javaslom, hogy ezt a tényt írásban jelentse be az illetékes Cégbíróságnak. A kényszer végelszámolás eredményeképpen a Bíróság hivatalból fogja elrendelni a cég törlését.
Kiss Lászlóné - mail - 2012.04.05, 19:17
Szeretnék segítséget kapni ahhoz, hogyan tudom eladni a 2008-ban alapított Kft.-met, amelynek a fő tevékenysége pénzügyi szolgáltatás és oktatási tevékenység.
A nehézséget az jelenti, hogy van egy lízingelt (CHF alapú nyílt lízing) új lakás a nevén, amelynek a törlesztő részlete havi 220-250 ezer Ft között van jelenleg, és a tulajdonosok az adóstársak és a kezesek. Cég teljesen rendben van, nincs köztartozása, és a lízingdíj is pontosan törlesztett. Jelenleg a lakás ki van adva, így a költség is elviselhető, kitermelhető. Lízingtől szeretnénk igazán megszabadulni, de úgy látjuk, hogy a legkisebb veszteséggel úgy tudnánk kiszállni, ha céggel együtt tudnánk továbbadni lízingátvállalással. 6 millió Ft kivehető tőke van benne (tagi kölcsön), legalább ezt szeretnénk visszakapni. Tudnak-e ebben segíteni?
Köszönettel: Kiss Lászlóné ügyvezető
Több lehetősége is van!
1./ Az Ön számára valóban a legkedvezőbb megoldás lenne, ha céggel együtt tudná eladni a lízingelt lakást. Azonban nagyon kicsi annak az esélye, hogy aki céget akar vásárolni, annak szüksége van a lakásra is. Ez fordítva is igaz, a lakások iránt érdeklődők nem biztos, hogy egy céget is szeretnének működtetni. Amennyiben ezt a megoldást választja, valószínűleg évekig kell várni a vevőre.
2./ A másik megoldás: a cég eladja a lakást és Önök befizetik az ÁFÁ-t. Így gyorsabban meg tud szabadulni a lízing fizetési kötelezettségétől! Talán lehetne akkora összegű vételárat kérni, amely éppen fedezné az ÁFA költségét. A vételár összegét a könyvelőjével meg kell beszélni!
A cég a lakás eladása után már eladhatóvá válik. Ráadásul a lakás vételára a könyvelésben magas bevételt fog generálni (sajnos, nem az Ön zsebében), amely alapján a cége pályázat és hitelképes lesz. A pályázatra alkalmas cégek iránt pedig van kereslet és még szép árat is kérhet érte. Ebben az esetben a cég eladási ára visszahozná Önnek a befizetett ÁFA összegét.
Az Ön által leírtak alapján nekem úgy tűnik, hogy Önök nem fognak tudni 6 MFt-ot kivenni ebből az ügyletből. Azt bizonyára Ön is tudja, hogy a tagi kölcsön csak akkor vehető ki, ha nyereséget termel a cég. Az számomra irreálisnak tűnik, hogy valaki átvállalja a lízinget és még ezen felül 6 MFt-ot is kifizet.
Javaslom, hogy adja fel ingyenesen hirdetését az alábbi honlapomon:
http://www.kreativ-ingatlanapro.com/elado_ingatlanok_kiado.htm
Sok sikert kívánok a lakás értékesítéséhez!
Horváth László - mail - 2011.10.20, 14:04
Tisztelt ügyvédnő! Van egy (már csak) egyszemélyes kereskedelmi Kft-m. Jelenleg semmilyen tevékenységet nem folytat, semmilyen adóssága nincs, raktárkészlete, vagyona nincs. Már én sem vagyok munkavégzőként bejelentve a kft-be. Jelenleg álláskereső vagyok. Közeli terveim között nem szerepel a cég újbóli beindítása. Nem tudom meddig mehet ez így, vagy mihez kellene kezdeni vele? Válaszát köszönöm, üdvözlettel László.
Mindenképpen azt javaslom, hogy adja el a céget! Mivel nem működik, ezért érdemes "átírási díj" ellenében átadni, tehát a költségeket a vevő viseli, Ön pedig költségmentesen megszabadul a cégétől.
Az alábbi linken keresztül regisztrálni kell, majd a megadott felhasználó névvel és a jelszóval történő bejelentkezést követően tudja feladni a hirdetését:
http://cegeladas-aprohirdetes.com/phpBB3/ucp.php?mode=login&sid=bc33605845b7277faa3c4419229bf4aa
Ági Kiss - mail - 2011.10.20, 13:20
Tisztelt Pámer Zsuzsanna!
A vendégkönyvükben olvastam, hogy a bt-k iránt nincs igazán kereslet, én mégis önhöz fordulok tanácsért, hiszen bármikor át lehet alakítani egy korlátlan felelőségű céget korlátolt felelőségú Kft-re.
1995-ben alapított cégünk, szerteágazó tevékenységi körrel működik a mai napig, igaz csekély nyereséggel. Nem szeretnénk tovább működtetni, viszont szeretnénk belőle némi készpénzt kivenni. Ezért inkább eladni szeretnénk, nem pedig felszámolni.
A tevékenységi körében megtalálható az ügynöki közvetítői, a gyártás forgalmazás, /beleértve a munkaruhát is/ a számítógép programozás stb. nagy és kisker tevékenység, javítás, szolgáltatás. Még felsorolni is sok.
Az éves forgalma 8-10 millió ft. Adótartozás és egyéb köztartozás nincs rajta, és az évek során nem is volt. Ezek alapján úgy gondolom, hogy 5 millió ft-ért eladható lenne.
Kérem tiszteljen meg tanácsával, hogy Ön szerint mi lehetne a legjobb megoldás!
Tisztelettel és üdvözlettel: Kiss Ági
Az átalakulás valóban lehetőség, de nagyon bonyolult és költséges megoldás. Nem javaslom!
Azonban érdemes feladni a hirdetést és eladni a céget!
Az eladási árat a kereslet határozza meg, ezen a téren lehetséges, hogy engedni kell majd az árból.
A sokféle tevékenységi kör nem képvisel értéket, hiszen módosításra kerül, mivel az új tulajdonosok határozzák meg mivel kívánnak foglalkozni. Azt is tudnia kell, hogy ma már nem a Bíróság, hanem a APEH felé kell a tevékenységet bejelenteni.
Ágnes - mail - 2011.10.07, 09:49
Sajnos az én cégem sem birta ki a válságot. Januárban meg lesz a 2 üzleti éve, ebből kifolyólag pályázatra alkalmas. Van egy kis adó tartozása, de most intézem, hogy mentesség, részletfizetés vagy valamilyen lehetőséggel lerendezzem. El szeretném adni a bt-ét, de fogalmam sincs mennyiért...Tudna nekem ebben segiteni? Hálásan köszönöm.
Üdv-Ágnes
Sajnálom, hogy olyan helyzetbe került, hogy el kell adni a cégét!
Sajnos, a Betéti Társasági forma nem annyira keresett, a teljes vagyoni felelősség miatt, mint a Kft., ezért több időt kell szánni az értékesítésre.
Az én személyes tapasztalatom az, hogy pl. egy 10 éves Bt.-ot tartozás mentesen (soha nem volt tartozásuk), rendezett könyveléssel, fél évig hirdettem, mire sikerült átvevőt találni. A tulajdonosok örültek, hogy ellenérték nélkül átadhatták a céget és nem kellett tovább fizetni a fenntartás költségeit.
Ami a pályázatra alkalmasságot illeti, ma már kezdő vállalkozások számára is vannak pályázati lehetőségek!
Az APEH tartozásos múlt sajnos, nem teszi vonzóvá a cégét!
A cég értékét az alapítás éve, a legalább két év nyereségesen lezárt üzleti év (jó, ha több millió forintos árbevétele volt a cégnek), legalább egy fő főállású alkalmazott határozza meg.
Én, sajnos látatlanban nem tudom meghatározni az Ön cégének az értékét, de a könyvelője bizonyára tud ebben Önnek segíteni, hiszen Ő ismeri a cég mérlegét, árbevételét, illetve a pénzügyi mutatókat.
Az én álláspontom az, jobb ellenérték nélkül átadni egy céget, mint évekig fenntartani és fizetni a járulékos kiadásokat!
Persze az is megoldás lenne, ha Ön keresne olyan tevékenységet, amely nyereséget hoz és tovább működtetné sikeresen a cégét.
Tóth Tibor - mail - 2011.09.12, 13:43
Tisztelt dr. Pámer Zsuzsanna,
A következő probléma kapcsán szeretnék tanácsot kérni. A cégem (Bt) 2008-2010 között felhalmozott adó tartozást, illetve minden évben különböző összegű büntetéseket.
2011-ben, azaz idén sikerült elérni, hogy a tartozásra adjanak részletfizetést, ez részben sikerült is, az összeg nagyobb részére engedélyezték a részletfizetést. Az összegeket eddig mindig pontosan fizettük, illetve az összes adót, egyebet is azóta. Azonban 450.000 forintnyi összegre nem kaptunk részletfizetést, és mint a most kézbe kapott dokumentumokból kiderült, a NAV nyáron már kétszer nálunk járt, hogy végrehajtsanak.
Nem tudom az említett összeget kifizetni, a részleteket sikerül nagy nehezen összehozni. Mit tudok tenni ebben az esetben?
Valóban nagyon nehéz helyzetbe került!
Más kiutat nem látok, ismét kérelemmel kell fordulni az adóhatóság felé és a fennmaradó 450.000.-Ft-ra is részletfizetési kedvezményt kell kérni. Ha nem tudja a családja segítségével egy összegben kifizetni a tartozást, akkor más lehetőséget én sem tudok ajánlani.
Le kellene írni a kérelemben mindazt, amit nekem leírt, mert nagyon szimpatikus az Ön szándéka, hogy a részleteket és a jelenlegi adófizetési kötelezettségét maradéktalanul teljesíti, még erején felül is.
Nem hiszem el, hogy az Ön fizetési készségét látva az adóhatóság nem fogja engedélyezni a 450.000.-Ft esetében is a részletekben történő fizetést.
Javaslom továbbá, hogy nézze meg a másik honlapomon az üzleti ötlet lehetőségeket, mivel vannak olyan tevékenységek, amelyek nem tőkeigényesek, de talán a cég tevékenységének a bővítésével növelni tudná bevételeit is. A honlap elérhetősége:
Gábor - mail - 2011.07.27, 13:00
Tisztelt Jogásznő!
Elég komoly problémával fordulnék önhöz.Van egy Kft-m
2007-ben vettük át az elején egész jól is ment.Fuvaroztam de a válság beütött és elég nagy apeh adósságot gyűjtöttem össze a kft még él.Külföldre sikerül menni dolgozni.
Nem tudom hogy mit lehetne tenni ilyenkor.Igazán tovább nem akarom csinálni,csak attól félek ha felszámolják annyit fognak vonni a fizetésemből hogy ellehetetlenítik a helyzetem!Nem tudom hogy mit tegyek!A külföldi munkából helyre tudnék zökkeni.
1./ Az lenne a legjobb megoldás, ha ki tudná fizetni a tartozását. Megteheti, hogy részletfizetési kedvezményt kér, sőt azt is kérheti, hogy engedjék el a kamatot és a bírságot. Így elkerülhetné a cég felszámolását.
2./ Amennyiben nem tudja vállalni a tartozás visszafizetését és felszámolják a cégét, akkor a hivatalból történt megszüntetést követő 3 évig Ön nem lehet más gazdasági társaság vezető tisztségviselője.
Amennyiben Bíróság állapítja meg az Ön felelősségét, akkor 5 évig nem lehet ügyvezető.
A külföldi munkabéréből nem fogják levonni a cég tartozását, mivel Korlátolt Felelősségű Társaságról van szó és Ön csak a bevitt tőke erejéig felel.
Sok sikert kívánok a külföldi munkához!
Mona - mail - 2011.07.08, 16:08
Tisztelt Jogász Nő!
Van egy Bt-m 4,5 éves, ami alapvetően 3 éve nem végez semmilyen tevékenységet. Most tudtam meg (ma), hogy ez év április 8-án felfüggesztették (még nem szüntették meg) a cég adószámát (azt nem tudom miért). A cégben egyedüli beltag vagyok. Időközben a férjemmel alapítottunk egy 2 személyes KFT-t ez még kb 2 hetes, ahol viszont én is ügyvezető vagyok. Ilyen esetben mi a teendő? Mivel a Bt-től szeretnék megszabadulni, hagyjam, hogy az APEH megszüntesse az adószámot, vagyis hivatalból megszüntessék a céget? Talán ez lenne a legegyszerűbb megoldás. Viszont akkor a Kft-ből ki kell lépnem? Vagy csak az ügyvezetőségről kell lemondanom? Mindketten önálló ügyvezetők vagyunk.
Brooklyn - mail - 2011.06.03, 12:02
Tisztelt Ügyvédnő! 2002es cég 13 milllós törzstőkéjű 1 pervesztés folytán/Környezetvédelmi témájú"/ jelenleg 2010es -M nagyságrendű tartozást szerzett ebből kifolyólag!
Nem tudom mi lehetne a lejgobb megoldás, egyáltalán milyen lehetőségeim lennének.
Eladni kéne vagy érdemes lenne-e rendezni valahogyan a tartozást! Teljes a tanácstalanság! Köszönöm és
Várom válaszát! BROOKLYN
Amennyiben elolvassa az előző bejegyzésre adott válaszomat, abban az esetben Ön is választ kap kérdéseire!
Pontosan ugyanazt tudom Önnek is tanácsolni, mint az előző érdeklődőnek:
1./ Részletfizetést kér és kifizeti a tartozását, ezután a tehermentes cég eladható.
2./ Felszámolást kezdeményez a cégével szemben, vagy a hitelező fogja felszámoltatni.
3./ Eladhatja a céget a tartozással együtt, azonban a tartozás átvállalás csakis a hitelező, jelen esetben a Környezetvédelmi Hatóság hozzájárulása esetén érvényes. Amennyiben nem szerzik be a hozzájárulást, abban az esetben az átvevőnek is fizet és a Hatóság is Öntől fogja követelni a tartozás összegét.
Mészáros Béla - mail - 2011.05.14, 10:37
A segitségét kérném!
2009 májusában alapitottam egy Bt(én vagyok a beltag és egy ismerősöm a kültag). Járuléktartozás van rajta kb 300e, ez egy felelőtlen döntésünk eredménye. Szeretnék megszabadulni tőle mi a teendő el kell adni vagy felszámoltatni nem szeretnék illegális dolgokba belefutni de már nem akarom hogy ez a teher a vállamat nyomja. Acégnek nem volt forgalma, kiadott számlája.
1./ Megteheti, hogy részletfizetést kér és kifizeti a járulék tartozását. A tehermentes céget el tudja adni, vagy megtartja és egy új tevékenységgel bevételi forráshoz jut. Javaslom, hogy nézze meg az alábbi honlapot, ahol ingyenesen üzleti ötleteket talál:
2./ Felszámolást kezdeményez a cége ellen, mely egyben kötelessége is a cégvezetőnek, amennyiben nem tudja a tartozását kifizetni. Ebben az esetben nem lehet 3 évig vezető tisztségviselő.
3./ Vannak, akik tartozással terhelt céget átvesznek, de csak abban az esetben szabad ezt a megoldást választani, amennyiben az adósság átvállalásához a jogosult (az Ön esetében az APEH) hozzájárulását is beszerzik. Ha ezt a hozzájárulást "elfelejti" az átvevő beszerezni, akkor az APEH Öntől fogja továbbra is követelni a tartozást, mivel 5 évig fennáll a felelőssége.
Üdvözlettel: dr. Pámer Zsuzsanna ügyvéd
Barna Adrienn - mail - 2011.05.02, 19:08
Tisztelt Ügyvédnő! Nekem van egy kft.-m aminek az adószámát tavaly szeptemberében törölték, árbevétele azóta nincs. El tudom-e így adni cégemet? Tartozás rajta max. 500.000 ft. A másik kérdésem pedig hogy egy cég átíratása mennyibe kerül? Válaszát elre is köszönöm. Tisztelettel: Barna Adrienn
A cég adószám nélkül nem működhet, tehát eladni sem lehet!!
Amennyiben nem tudja kifizetni a cég tartozását, abban az esetben az ügyvezető felszámolást kezdeményezhet a saját cégével szemben.
Az átírási díj egyrészt az ügyvédi díjból áll, amelynek az összegét mindig az eljáró ügyvéd határozza meg, másrészt a 15.000.- illeték és a 3000.-Ft közzétételi díj összegéből.
Egerszegi Zoltán - mail - 2011.04.03, 16:11
Köszönöm a válaszát. Azt írta, hogy evás cég esetén a kültagnak kell 50 %-os tulajdonosnak kell maradnia, hogy az EVA jogosultság megmaradjon. Az én esetemben a beltag 90 %-os tulajdoni hányaddal rendelkezik, ha ő a cégvásárlást követően kültag lesz (40 %) és marad a régi kültag is (10 %), akkor az tulajdonosváltásnak számít-e vagy sem? Amennyiben ez a változás így nem számít tulajdonosváltásnak, akkor az alábbi módon lehet-e a céget megvenni?
Több helyen olvastam, hogy két éven belül nem szerezhet 50 %-nál nagyobb tulajdoni hányadot új tag a cégben, tehát nekem úgy kellene a céget megvennem, hogy én 45 %-ot szereznék, mint beltag, és még valaki kültagként 5 %-ot, és a következő évben, mint (nem új) tagok már meg tudjuk szerezni a maradék 50 %-ot. Ez így lehetséges-e?
Köszönettel: Egerszegi Zoltán
Tisztelt Egerszegi Úr!
Az teljesen mindegy, hogy a régi tulajdonosok közül ki marad bent a cégben, de nyilván csak kültagként fog maradni. A társasági szerződés módosítása során teljesen át lehet írni a cég adatait, így lehet módosítani a korábbi tulajdonosok tagsági jogviszonyát, vagyoni betétjét stb. Ezt már az eljáró ügyvéd tudni fogja.
Az a lényeg, hogy első körben 50%-nál nagyobb értékű vagyoni betétet nem szerezhetnek az új tulajdonosok.
Az ilyen típusú módosításoknál sok jogszabályi előírást kell figyelembe venni, de úgy gondolom, hogy azért fog fizetni egy szakembernek, hogy a lehető legjobb megoldást találja meg az Ön számára.
Egerszegi Zoltán - mail - 2011.04.01, 18:56
Tisztelt Ügyvédnő !
Evás bt problémamentes átvételével kapcsolatban kérném a segítségét, úgy hogy az EVA jogosultság megmaradjon.A bt beltagja 90%-ban tulajdonos a kültag 10%-ban.
Köszönettel : Egerszegi Zoltán
Ahhoz, hogy az EVA jogosultság megmaradjon, két részletben tudja átvenni a céget. Első körben bent kell maradni 50%-os vagyoni betéttel a korábbi kültagnak ahhoz, hogy a cég ne veszítse el az EVA jogosultságát. A következő év januárjában tudja csak a korábbi kültag megszüntetni a tagsági jogviszonyát és csak ekkor tud a Társasággal tagsági jogviszonyt létesíteni az új kültag.
János - mail - 2011.03.29, 17:06
Tanácsát szeretném kérni, van egy kft-m , egy társasház építésére jött létre elviekben, de a gazdasági helyzet úgy hozta , hogy nem lett megépítve .Ezalatt keletkezett neki illetékfizetési és pótlék kötelezettsége . Szeretném megkérdezni, ha a telket a céggel együtt eladnám, az adósságot átveheti-e a vevő ? Továbbá amennyiben nem fizeti meg az illetéket behajthatják-e rajtam a jövőben .
Köszönöm tanácsát előre is .
A telket a céggel együtt eladhatja tartozással terhelten, ha talál rá vevőt.
1./ Amennyiben már jelzálogjogot jegyeztek be az ingatlanra, abban az esetben a jelzálog jogosultjának a hozzájárulása szükséges a tulajdonos váltáshoz. Mivel az ingatlan a fedezet, ezért a hozzájárulás beszerzésével nem lesz probléma.
2./ Abban az esetben viszont, ha az ingatlan tehermentes, a tulajdonjog átruházásának nincs akadálya, azonban a cég illeték tartozását a vevőnek át kell vállalni. A tartozás átvállalásának pedig érvényességi feltétele a hitelező hozzájáruló nyilatkozata.
Amennyiben a hitelező nem járul hozzá az adós személyében történő változáshoz, abban az esetben vele szemben nem érvényes a tartozás átvállalás, tehát továbbra is az eredeti adóstól fogja követelni a tartozást.
Az eredeti kötelezett a cég, amennyiben a cég eladja a vagyontárgyát, jelen esetben a telket, abban az esetben a tartozásért a cég eredeti tulajdonosai felelnek a bevitt tőke erejéig. Az ügyvezető felelősségének a szabályait most túl hosszú lenne ismertetni, de még itt is vannak lehetőségei a hitelezőnek a követelés behajtására.
A második verzió esetében számíthat arra, hogy Önön fogják behajtani a tartozását!
pigi - 2011.03.27, 00:16
Remélem tud nekem segíteni tanácsával. Van egy ruházati üzletünk ami jó üzleti tervel rendelkezik, viszont tudjuk, hogy ahhoz, hogy hozza azt a forgalmat amit kellene még bőven kell még bele forgóeszköz. Viszont ennek a kivitelezését nem tudjuk megoldani.A Széchenyi kártya lett volna jó, de ahhoz 2 lezárt év kell és nekünk csak másfél van.Gondolkoztam, hogy céget
veszek amivel meg lehet pályázni, de megéri? Vagy üzlettársat keressek, aki beszáll és 50-50% -ban lehetne tovább folytatni.Ha valamit nem találok ki, lassan elvérzünk, azt meg nem élem túl.Önnek mi a véleménye?
Üdvözlettel-Ágnes
"Üzlettársat keres" tartalmú hirdetését töröltem az "Eladó cégek" rovatból, mivel tartalma szerint az "Üzleti szolgáltatások" rovatba illik, amelynek megadom az elérhetőségét:
Azonban, feltettem a keresését a Fórumra, amelyet az alábbi linken ér el:
http://www.cegeladas-aprohirdetes.com/e ... atasok.htm viewforum.php?f=3
Javaslom, hogy Ön nyisson a Fórumon új témát és részletesebben írja le elképzelését, hogy jobban felkeltse az érdeklődést. Ebben az esetben én törölni fogom az általam nyitott témát.
A másik cég vásárlásával kapcsolatos kérdésére azonban nagyon nehéz helyes válasz adni!
Amennyiben tökéletesen tisztában van a hitel feltételekkel, akkor érdemes körülnézni az "Eladó cégek" rovatban, hátha talál megfelelő céget elérhető áron. Azt azonban feltétlenül vegye figyelembe, ha másik céget vásárol, akkor két cég könyvelését kell majd fizetni, valamint terhelni fogja a hitel törlesztése is.
Elbír ennyi költséget az üzlete? Ez tisztán matematika, de nagyon jól kell tudni számolni!
Sz. Éva - 2011.03.27, 00:13
2008-ban alapítottam egy építőipari kft-t kifejezetten egy db. ikerház eladásra való megépítésére. Az ikerház elkelt, a céget el kívánom adni. Tartozásunk nincs, bevételünk csupán az ikerház vételára, amit tagi kölcsön fejében kiveszek a cégből. Eladható a cég?
Köszönettel várom válaszát: Szepesi Éva
Természetesen a cég eladható, ezért javaslom, hogy adja fel hirdetését az alábbi oldalon:
http://www.cegeladas-aprohirdetes.com/elado_cegek.htm
P. János - 2011.03.27, 00:11
Tisztelettel érdeklődöm, hogy mi lenne a leggyorsabb és legegyszerűbb megoldás, hogy a Kft.-vel kötött munkaviszonyomat, mint ügyvezető megszüntethessem. A céget meg szeretném szüntetni és minél előbb a céggel kötött munkaviszonyomat is.
A cég megszüntetésének legegyszerűbb módja, ha meghirdeti ezen a honlapon az eladó cégek oldalon.
A másik megoldás, ha végelszámolással szünteti meg.
Mindkét esetben fontos, hogy ne legyen a cégnek tartozása és kintlévősége.
Az eladás mellett az szól, hogy Önnek nem kerül egy fillérjébe sem, míg a végelszámolás költsége Önt terheli (ügyvéd, könyvelő, könyvvizsgáló, közzétételi díj).
Ami az időtényezőt illeti, a cég eladásához kell némi idő, mivel néhány nap alatt nem lehet garantálni, hogy vevőt talál. A végelszámolás elhatározás kérdése, ügyvédje akár azonnal elindíthatja az eljárást. A végelszámoló feladatait általában az ügyvezető látja el, de ettől eltérően is dönthet a taggyűlés. Ez utóbbi esetben Ön azonnal megszüntetheti a munkaviszonyát a cégével.
Remélem segíthettem Önnek a döntésben!
Zöld János - 2011.03.27, 00:08
Sajnos betegségemnél fogva nem tudok dolgozni, a Kft-met, mely 20éve eredményes volt, mindig tartozásmentes, meg kell szüntetnem.Ehhez kérek tanácsot a következő pontok szerint:
1./ A társasági szerződésben, idézem:A szerződő felek megállapodnak abban, hogy a társasági szerződéssel kapcsolatos minden eljárásra meghatalmazzák Dr.........
ügyvédet.
kérdésem, ha végelszámolással megszüntetem, ugyanis kérdeztem az ügyvédet, ő bonyolítja, de a bökkenő, hogy anyagiakban nagyon lehúz, mikor más ügyvéd 1/3.-áért elvégzi, lebonyolítja. Azt mondta, csak ő csinálhatja, mert a szerződésben belefoglaltuk, melyre én 20 évvel ezelőtt nem is gondoltam, megszűnök, ez lesz a vége.
2./ tárgyi eszközöket nem akarom elkótyavetyélni, átírathatoma saját nevemre? Vagy keressek 1 hajléktalant, hogy ne legyen feltűnő az apehnak?Ha végelszámolással csinálom, a végelszámoló lehet jómagam is ?Az apeh, gondolom én, vagy hallottam, akinek semmi tartozása nincs, mindent becsületesen befizetett, semmi csalása nem volt, állítólag azt megfirtatják keményen. Aki milliárdokat lopott, felszámolják, semmi vesztesség nem éri, sőt a lóvé is megmarad, elrakja, kiviszi külföld stb, ezt jól tudjuk.Mi az igazság, már az én oldalamról nézve az ügyet?
3./ Ha itt, Önöknél meghirdetem a KFT-met, nincs veszélyben, hogy valami csaló maffia hálóba kerülök, és utólag is az apeh, vagy a maffia rettegésben tart, különböző követelésekkel, mert a mai világban minden lehet.A Kft átirása Ügyvédnél történik, ki állja a költséget? Mi a gyakorlat, veszik a Kft.-et?
4./ Kérném, hogy tegyen javaslatot, mit csináljak, nem dolgozok, de a költségeket,(táppénz 1/3-ad stb) fizetem
Köszönettel: Zöld János
Kedves Zöld János Úr!
1./ Sajnálom, hogy 20 évvel ezelőtt az ügyvédje olyan meghatalmazást íratott Önnel alá, amely az Ön számára hátrányos! Nyilván ez nem etikus eljárás! Én, személy szerint, ha ilyen esetről hallok, szégyenkezem a többi korrekt Kollégával együtt! Nyilván azt javaslom, hogy jogi problémáival nyugodtan forduljon másik ügyvédhez, mivel a korábbi meghatalmazását bármikor visszavonhatja!
2./A tárgyi eszközök már valószínűleg leamortizálódtak és a könyvelője ki tudja vezetni a könyvelésből. Erről azonban a könyvelőjével kell konzultálni! Ha mégis maradtak eszközök, azokat át kell a tulajdonosok nevére íratni, vagy el kell adni őket, különben nem lehet megszüntetni a céget. A végelszámoló minden esetben a taggyűlés által megjelölt személy lehet, általában az ügyvezető. Az APEH természetesen levizsgálja a céget a megszűnés előtt, de nincs mitől tartani, ha nincs tartozása.
3./ Javaslom, hogy hirdesse meg a céget a honlapomon. Sokan keresnek olyan céget, amely tehermentes és esetleg pályázatképes. A Kft. átírási költségét a vevő viseli és a vevő ügyvédje készíti el a módosító okiratot.
A végelszámolás, sajnos költséges eljárás. Az ügyvéden kívül többek között a könyvelőt és könyvvizsgálót is fizetni kell. Ha megpróbálja eladni, akkor egyik napról a másikra megszabadul a cégétől minden járulékos költség nélkül.
Ha valóban nincs sem köztartozása, sem egyéb tartozása, akkor nem kell, sem az APEH-től, sem mástól félni!
Remélem segíthettem Önnek!
pigike - 2011.03.26, 23:45
Nekem olyan kérdésem lenne, hogy: Eladnám ruházati üzletemet teljes felszereléssel, úgy ahogy van. Na most nekem, hogy kell kiszámolni az árat, pl. az árukészletet beszerzési vagy eladási árral. Illetve mit kell még hozzá adnom, hogy ne csapjam be saját magam. A reklámozás, egyebek. Remélem tud nekem seg
- 2016.08.06, 19:56
A vendégkönyv ehhez az oldalhoz tartozik: cegeladas-aprohirdetes.com - Eladó cégek-Ingyenes tanácsadás!
© 2006-2019 VideoPost | Segítség / Help | Én is szeretnék vendégkönyvet!